Aprovades les ajudes directes per a foment de l'activitat comercial després de la crisi sanitària pel COVID-19
26 maig 2020

## Aprovades les ajudes directes per a foment de l'activitat comercial després de la crisi sanitària pel COVID-1926 maig 2020Última actualització: 14 juliol 2025

![](../gestion/img/ayudas_directas_blog.jpg)  
  

[](http://www.gandia.es/aytg/Web_php/index.php?contenido=subapartados_woden&id_boto=723)Han sigut aprovades en el BOP de 25 de maig les **ajudes directes de l'Ajuntament de Gandia** per a foment de **l'activitat comercial i de prestació de serveis** en el municipi de Gandia.

L'objecte d'aquesta convocatòria és pal·liar i actuar de manera immediata, davant les conseqüències derivades de la crisi econòmica provocada pel COVID-19, amb la finalitat de facilitar el manteniment de l'activitat comercial d'aquelles empreses que van suspendre els seus serveis i activitats amb motiu de la declaració de l'estat d'alarma.

Poden ser **beneficiaris** d'aquesta subvenció les micro empreses i petites empreses, qualsevol que siga la forma jurídica (persona autònoma, CB, SC, SL, cooperatives, etc) que complisquen els següents **requisits:**

\- Que l'activitat s'haja vist suspesa pel que es disposa en la normativa dictada durant l'estat d'alarma

\- Que l'activitat suspesa no s'haja vist compensada per un augment de la facturació mitjançant un increment del volum de negoci en internet o telefònic

\- Estar donat d'alta en Seguretat Social i en Hisenda en el moment de presentar la instància

\- Que el lloc de desenvolupament de l'activitat es trobe a Gandia

\- Que l'activitat es desenvolupe en un establiment comercial obert al públic amb una superfície màxima de 400 m. Aquesta limitació de superfície no operarà en les activitats de venda i exposició de mobles, electrodomèstics i activitats relacionades amb la pràctica esportiva en llocs tancats.

La **quantia** de l'ajuda ascendirà **com a màxim a 1500€.**

El **termini** per a la seua sol·licitud és **des del 26 de maig fins al 22 de juny de 2020**

Pots consultar les [bases](https://www.urbalabgandia.com/wp-content/uploads/2020/05/Bases_publicadas_ayudas_fomento_actividad_comercial.pdf) i accedeix a la seua [tramitació.](http://www.gandia.es/aytg/Web_php/index.php?contenido=subapartados_woden&id_boto=723)